Reformert Kirke
Reformert Kirke, kirke i Fredericia, opført 1735. Den reformerte menigheds kirkebygning er et langhus, kalket gul og hvid med sortglaseret tegl på det høje valmtag. Bygningens indre er næsten helt uden udsmykning, og bænkene står på langs af kirkerummet med alteret midt for den ene langvæg.
Efter den franske konge Ludvig 14. ophævede religionsfriheden i 1685, måtte de franske huguenotter, som ikke ville lade sig omvende til katolicismen, søge udenlands. I 1719 inviterede kong Christian 6. dem til fæstningsbyen Fredericia, hvor de fik asyl og frihed til at dyrke deres religion. Menigheden er en statsanerkendt trosretning; i dag prædikes på dansk.

Kirkens hjemmeside
